b'\n_START_ARTICLE_\nNeptunova jama (Sardinija)\n_START_SECTION_\nOgledi\n_START_PARAGRAPH_\nVhod v Neptunovo jamo le\xc5\xbei le dva metra nad morsko gladino, ob vzno\xc5\xbeju 110 m visoke pe\xc4\x8dine Capo Caccia, zato jo je mogo\xc4\x8de obiskati zgolj ob mirnem morju. Stopni\xc5\xa1\xc4\x8de Escala del \xc3\x87abirol (katalonsko: Srnjakovo stopni\xc5\xa1\xc4\x8de) s 654 stopnicami, je bilo v skalo vsekano leta 1954, ter vodi od parkiri\xc5\xa1\xc4\x8da na vrhu klifa navzdol do vhoda v jamo. Jama je dostopna tudi po morju, z ladjico iz pristani\xc5\xa1\xc4\x8da Alghero (poleti ladje vozijo vsako polno ure, manj pogosto pa spomladi in jeseni). Drugi dve jami le\xc5\xbeita v bli\xc5\xbeini,\xc2\xa0\xc2\xbbZelena jama\xc2\xab, ki ni odprta za turiste, in\xc2\xa0\xc2\xbbGrotta di Ricami\xc2\xab, ki je dostopna samo z morja. V bli\xc5\xbeini je veliko podvodnih jam, pravi raj za ljubitelje potapljanja, najve\xc4\x8dja in najbolj znana med njimi je jama "Nereo" ki jo vsako leto obi\xc5\xa1\xc4\x8de na tiso\xc4\x8de potaplja\xc4\x8dev._NEWLINE_Skupna dol\xc5\xbeina jamskega sistema je ocenjena na okoli 4 kilometrov, vendar je le nekaj sto metrov dostopnih javnosti. V notranjost jame so prehodi in razne formacije stalagmitov in stalaktitov ter 120-metrov dolgo slano jezero, ki je na nivoju morske gladine. Jama je bila neko\xc4\x8d habitat tjulnja sredozemske medvedice (Monachus monachus), ogro\xc5\xbeene vrste, ki pa je na tem obmo\xc4\x8dju \xc5\xbee izumrla.\n_START_SECTION_\nTurizem\n_START_PARAGRAPH_\nTuristom, ki obiskujejo jamo so na voljo vodeni ogledi po osvetljeni poti, turisti\xc4\x8dnimi vodi\xc4\x8di dajejo informacije o jami v italijanskem in angle\xc5\xa1kem jeziku. Jama je zelo obiskana, na vrhuncu turisti\xc4\x8dne sezone v avgustu jo lahko obi\xc5\xa1\xc4\x8de okoli 200 ljudi naenkrat.\n_START_SECTION_\nDogodki\n_START_PARAGRAPH_\nV Neptunovi jami je bila poleti 1978 posneta nanizanka\xc2\xa0\xc2\xbbOtok mutacije\xc2\xab. Za pribli\xc5\xbeno dva meseca so jamo preoblikovali v prebivali\xc5\xa1\xc4\x8de velikanov. V znanstvenofantasti\xc4\x8dni seriji je igrala glavno vlogo Barbara Bach, serijo je re\xc5\xbeiral Sergio Martino.'